Dit is my God | Sakkie Parsons E-posbediening
Ek het buitekant my huis gesit en dit het net klaar gereën. Ek dink toe so by myself: Ons Here sien hoe vuil en vol stof die blomme, gras en bome is en Hy stuur die reën om alles mooi skoon te was. Toe neem God die wolke weg en Hy stuur die son om alles af te droog.
Terwyl ek nog daaraan dink, hoor ek hoe daar 'n paar voëltjies oor my kop verby vlieg. Ek dink toe as iemand my nou sou vra: "Waar is jou God dan?" sal ek vir die persoon kan sê: "Is jy dan blind, kyk hoe dra Hy die voëltjies oor ons koppe verby. Dit is my God, daar is my God."
Niks van God se skepping, nie eens die kleinste vissie in die water is vir Hom te veel moeite nie. Vir jou en my en die hele mensdom hang Jesus aan 'n kruis. Dieselfde geld vir die mooi sang van die voëltjies en die grasieuse huppel van die bokkies.